CELEX: C2005/182/16
Language: da
Date: 2005-07-23 00:00:00
Title: Domstolens dom (Tredje Afdeling) af 26. maj 2005 i sag C-332/03, Kommissionen for De Europæiske Fællesskaber mod Den Portugisiske Republik (Traktatbrud — fiskeri — bevarelse og forvaltning af ressourcerne — forordning (EØF) nr. 3760/92 og (EØF) nr. 2847/93 — kontrolforanstaltninger over for fiskeriet)

23.7.2005   
            
            
               DA
            
            
               Den Europæiske Unions Tidende
            
            
               C 182/8
            
         
      DOMSTOLENS DOM
   
   (Tredje Afdeling)
   af 26. maj 2005
   i sag C-332/03, Kommissionen for De Europæiske Fællesskaber mod Den Portugisiske Republik (1)
   
   (Traktatbrud - fiskeri - bevarelse og forvaltning af ressourcerne - forordning (EØF) nr. 3760/92 og (EØF) nr. 2847/93 - kontrolforanstaltninger over for fiskeriet)
   (2005/C 182/16)
   Processprog: portugisisk
   I sag C-332/03, angående et traktatbrudssøgsmål i henhold til artikel 226 EF, anlagt den 29. juli 2003, Kommissionen for De Europæiske Fællesskaber (befuldmægtigede: T. van Rijn og A.-M. Alves Vieira) mod Den Portugisiske Republik (befuldmægtigede: L. Fernandes og M.J. Policarpo), har Domstolen (Tredje Afdeling), sammensat af afdelingsformanden, A. Rosas, og dommerne J.-P. Puissochet (refererende dommer), S. von Bahr, J. Malenovský og U. Lõhmus; generaladvokat: C. Stix-Hackl; justitssekretær: R. Grass, den 26. maj 2005 afsagt dom, hvis konklusion lyder således:
   
               1)
            
            
               Idet Den Portugisiske Republik for fangstårene 1994-1996 har undladt:
               
                           —
                        
                        
                           at vedtage passende gennemførelsesbestemmelser om udnyttelse af de kvoter, som Den Portugisiske Republik var blevet tildelt,
                        
                     
                           —
                        
                        
                           at overholde fællesskabslovgivningen om beskyttelse af fiskeressourcerne gennem en tilstrækkelig kontrol af fiskeriet, adækvate inspektioner af fiskerflåden samt kontrol af landinger og af fangstregisteret,
                        
                     
                           —
                        
                        
                           at forbyde fiskeri fra både, som fører dens flag eller som er indregistreret i Portugal, når den tildelte kvote var anset for udtømt, og idet den først endelig har forbudt fiskeri, når kvoten allerede klart var blevet overskredet,
                        
                     
                           —
                        
                        
                           at sikre en effektiv anvendelse af et system for gyldighedskontrol, som særligt omfatter sammenholdelse og kontrol af oplysningerne gennem en database,
                        
                     har den for årene 1994, 1995 og 1996 tilsidesat sine forpligtelser med hensyn til forvaltning og kontrol med fiskekvoterne i henhold til artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur, samt artikel 2, artikel 19, stk. 1 og 2, og artikel 21, stk. 1 og stk. 2, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik.
            
         
               2)
            
            
               I øvrigt frifindes Den Portugisiske Republik.
            
         
               3)
            
            
               Den Portugisiske Republik betaler sagens omkostninger.
            
         
      (1)  EUT C 135 af 7.6.2003.